बेराफारसे थिं जाय दुलाराय आसाम फरायसा आफादनि आफादगिरि दिपांक कुमार नाथ बिथाङा बुङो दि बि जे पि नि दैदेननाय मिरु राज्यो सोरखारा बेले बेजे थासारिनि गाब फुन्नो नाजादों। आसामनि राज्यो-राजाखौ नंखाय लामाजों फोसावनानै नोगोरारि सोदांफिन्नाय आइननि फार्से मदद बिहरनो नाजादों होन्ना फोरमायो। बिसोरो अदेबानि खुंथाय गोहोआ बुंफोरनो नागिरदों दि कार्बि आंलं, डिमा हासाव आरो बर'लेण्ड हायुंआरि गौथुमाव नोगोरारि सोदांफिन्नाय आइननि हेंथायै एसेबो सोमावसारनाय हाबाफारि लानाय जायाखैसै होन्ना बुंथिदों। मानोना बै हालामा भारत संबिजिदनि दथि फारिलाइनि गनायथि मोन्नाय जायगा। ओंखायनो बेफोरा ओनसोलाव गुबुन गुबुन जायगानि बादि बारा सोमावसारनाय हाबाफारिखौ नुनाय जायाखैसै होन्ना फोरमायो।